《四美亭诗为大司成程舜敷作四首 其四》
明代·皇甫汸

周家重雍馆，汉室俨陪京。清旷多新苑，繁华总旧城。

山疑瞻岱意，台即舞雩情。别有群英乐，非关胜美并。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。